## Bestemmelser om anmodning om bistand fra Sivilforsvaret i forbindelse med koronasituasjonen, gjeldende fra 16. mars 2020 og til annet blir bestemt.

Fylkesmannen skal på regionalt nivå samordne den sivile krisehåndteringen for å sikre optimale løsninger i samarbeid med berørte aktører.

Det foreligger nå et behov for å koordinere og prioritere Sivilforsvarets bistand til kommunene.

Anmodning om bistand fra Sivilforsvaret i forbindelse med koronasituasjonen skal som vanlig rettes til vakttelefonen hos Sivilforsvaret (telefon 47461333).

For å ivareta regional samordning skal Sivilforsvaret ha tett kontakt med Fylkesmannen for i felleskap og sammen med Fylkesberedskapsrådet sikre gode prioriteringer av Sivilforsvarets ressurser regionalt.

Sjef Sivilforsvaret ivaretar nasjonal koordinering, herunder koordinering mellom distrikter, og prioritering av ressurser.